Ma küll olen endale vähemalt 100 korda lubanud, et ma ei tee selliseid targutamise postitusi. Kellele läheb korda, mida mina milleski arvan ja kirjalikult vinguda ma ka eriti ei armasta.
Praegu lugesin just Eesti Ekspressist laste kasvatamise artiklit ja jäin mõtlema, et kas tõesti on see nii ja kui ma neid punkte vaatasin, siis ehmatas ikka ära, et kas tõesti suudame meie siis vähemalt kolm normaalset last üles kasvatada. Me ei ole ju mingid miljonärid, aga tabeleid vaadates polnud asi enam üldse nii hull :)
Esiteks oli kummaline lugeda, kuidas panga esindaja pole siiamaani veel aru saanud, mis asi see vanemahüvitis on. Ma ei saa aru, miks seda kuidagi lapsega seotud kuluhüvitisena mõeldakse. See on ju puhtalt minule mõeldud raha, mis maksab minu eest need kulud, mis ma tööl käies maksan. Kuna meie Kallega anname endale ise tööd, siis vaatasime enne Kärdu sündi ka üle meie kulud, et kui suur võiks olla see vanemahüvitis, mis meil rahulikult magada laseks. Niisama tühja riigile maksta pole ka mõtet, et seda hüvitist suureks ajada ja eks see lapse saamine ei ole ju 100% kindel. Mina pidin palka saama kenasti terve aasta ja seda, et rase olen, saind teada detsembrikuu viimastel päevadel :)
Meie siis vaatasime oma põhilised kulud nagu pangalaen ja autoliising, natuke bensiini ja elektrit ja lasteaiamaks – need peaks olema kaetud. Tänasel päeval võib öelda, et päris tore on vahelduseks elada nii, et on kuus ka üks kindel sissetulek. Muidu me oleme juba vähemalt kümme aastat harjunud niimoodi elama, et kui on rohkem tuleb jagada ka sinna kuusse, kus tõenäoliselt on vähem ja kui üle jääb, siis saame midagi lubada.
Aga nüüd tagasi laste juurde…
EE-s on jagatud lapsed mitmesse vanusegruppi…koolilastest ja teismelistest ei tea ma midagi, aga beebidest ja lasteaialastest küll. Vaadeldakse terve aasta lõikes ja siis kogu periood kokku.
Võtame beebi..ehk siis lapse esimene eluaasta.
Kulud söögile – minimaalsed.
Esimene poolaasta julge null ja Liisu meil venitas oma nulliga aasta lõpuni. Kärdu meie suur sööja sööb praegu 10 krooni eest päevas :). Kui Ketlin, kes sõi teisel poolaastal valdavalt poest ostetud püreed, siis tema päevasöök oli aasta lõpuks umbes 20 krooni.
Kui nii arvutada, siis meie lapsed on pääsenud umbes 2000 krooniga…kui tabelis on see kulu 7200
Eluase, transport, vaba aeg – ei saa küll öelda, et need kulud oleks väga suurest pärast lapsi muutunud. Kõik see, mis ma enne kulutasin enda peale, kulub nüüd lastele jagatuna. Ja kui lapsi poleks, siis kaldun isegi arvama, et mul kuluks rohkem.
Riided jalanõud – no kolmas laps on omale uusi asju saanud minimaalselt. Ringlus on meil ka peresisene, vaid paar asja oleme kuskilt mujalt saanud. Tõstan, aga ühe lapse kummutist asju teise lapse omasse. Ma arvan, et umbes 1000 krooni eest on Kärdule asju ostetud.
majapidamiskukuld – beebile eraldi pole küll midagi ostnud. Sama pesupulber terve pere pesuks.
Tervishoid – kõige suurem kulu on mähkmed. Meie liikuva eluviisi juures muidu ei saakski. EE-s pakutud kahe paki asemel kulub meil 1 ja ma ikka valin, millal ja mida ma ostan. Jõuluvana ja katsikulised tõid ka natuke…nii et ma paneks kirja 200.- kuus. Aluslinasid ostsin beebina talle ka, aga enam pole nendega midagi teha. Salvrätikuid ei kulu ka kummalisel kombel enam üldse. Ravimeid pole beebile veel kulunud. Liisu puhul meil oli ninapump kasutusel.
EE-s on see kulu 750.- kuus
(vanaema juures on selline nukuvanker, mis on vist aastakümneid vana ja Liisu läheb parasjagu lastega loomaaeda)
muud kulud – mänguasjadest ostsime talle oma pehme raamatu kunagi ja mõne muu asja on saanud kingituseks…aga me ise polegi suurt midagi kunagi lastele ostnud.
Kaubad ja teenused- kolmanda lapse puhul käisime nagu kassid ümber palava pudru, et äkki ikka midagi on osta. Ostsime uue vanni, sest vanal oli kork kadunud ja vann ise maale kolinud. Tegelikult oleks äkki saanud ka ilma, aga kuna muud asjad – turvahällid, vankrid, lambanahk, kandelina jne jne olid kõik olemas, siis sai nüüd vanni.
Ei saa nüüd öelda, et kulud beebile oleks meil suured. Vähemalt teisele ja kolmandale küll mitte. Stardipakett esimesele oli viimse punkti võtta suurem, aga pikas perspektiivis on kõik need asjad meil igati ära tasunud ja ainuke nö tühi ost on meil olnud titevoodi, kus keegi maganud pole.
Lasteaia ealiste laste kulu tabelit vaadates erines ka see suuresti meie pere omast.
Söövad nad minu arust väga vähe. Ma arvan, et kui nad kahe peale söövad päevas 1/3 minu söögikogusest, siis on hästi söödud…ok vahel söövad isegi pool. Aga kui taldrikut vaadata, siis seal on ikka vähe sööki :)
Vaba aega kulutame me küll meelelahutusele, käime kinos ja teatris ja muudes sarnastes kohtades. Ringides ei käi praegu ükski laps. Kus juures ütlen ausalt, et see on küll meil praegu teadlikult piiratud kulu. Tallinna linnas, kus üks pisikese lapse ring maksab keskmiselt 400.- kuus ja kui ta mõni kuu sinna üldse jõuda ei taha, siis on see suur kulu küll. Ma arvan ka, et lasteaialapsel, kellel on seal omad laulu ja võimlemise tunnid, polegi vaja nii palju ringi tuuseldada.
Riided ja jalanõud. Siiamaani oleme suured ostud, nagu talveriided saanud osta valdavalt ühele lapsele. Talvepüksid on nüüd olnud need, mis tuleb ka Liisule uued osta. Vahel olen sattunud ka kasutatud riiete poes mõnele leiule, aga mida vanem laps, seda raskem on midagi ilusat leida. Jalanõusid olen ka kasutatuna ostnud. Kvaliteetse firma teine ring teeb igal juhul silmad ette nii mõnelegi esimese ringi jalanõule.
See summa 3000.-, mis EE-s oli, on ma aravn, kulu meie kahe vanema lapse peale kokku. Ok valetan…ei ole…. ma ikka ostan neile niisama ka riideid. Kui olen teisest ringist midagi eriti soodsat leidnud, siis ostan ka kergekäelisemalt mõne paarisajase asja. Nii et aususe mõttes paneme ühe tonni siia veel juurde.
Tervishoiu koha pealt kulub teisel eluaastal ka mähkmeid (meil hetkel pole kedagi sellist), aga muudest kuludest võiks ära märkida meie laste lemmiku köhraohu ja hanerasva. Sellel talvel me muud küll ostnud ei ole…vähemalt ei tule midagi meelde.
Vot väljas söömine on meil küll kulu. Nad söövad küll vähe, aga minuarust väljas süües on kõige suurem kulu jook. Klaas mahla on tavaliselt 20.- ja ilma selleta me küll ei pääse.
EE-s 200.- täitsa vabalt meil ka…
Vot lapsehoidmise kulust ja lasteaia kulust ei saanud ma EE-s päris hästi aru. Kuidagi kummaliselt väiksed olid need numbrid.
seal oli kirjas, et aastas 50 750. See number on nagu suur, aga kui see nelja ja poole aasta peale (nagu seal tabel oli) ära jagada, siis jälle kummaliselt väike.
Meil Ketlin käib lasteias ja kõige suurem kuuarve, mis me oleme saanud on üle 900.- olnud. Kuna me alati ei viitsi teda viia, siis keksmine on meil 700-800. Aga kui palju on neid inimesi, kes saavad oma lapse 1,5 aastaselt riiklikusse sõime panna ja selle kulu nii madalal hoida. Lapsehoidja tasu oli seal kuiselt 400.- no nii odavalt saab lapse hoidja võtta kui tahad mehega 2 korda kuus kinno minna, aga mitte rohkemaks.
muud kulud on meil mõnusad – raamatuit kulub meil nagu leiba :). See meil terve pere üks suuremaid kuluallikaid, aga raske on ka lapsele keelata – enne raamat kui mõni mõttetu hiina vidin. Kuigi viie aastane nõuab ka neid. Sünnipäevakutseid tuleb meie viieaastasele kõvasti rohkem kui teistele pereliikmetele kokku. Ma olen paika pannud, et kingitus võiks olla keksmiselt 100.- kui kutsuja on mõni tema lasteaiakaaslane. Nii kaua kui me käime ka koos meie sõprade laste sünnipäevadel või kuluda mõnikord kingituse peale ka rohkem.
Kaubad ja teenusd – see on liiga kallis, selle saad sünnipäevaks või selle toob jõuluvana. Jalgratas tuli sünnipäevaks, kallid nukud ja nukuvankrid ka. Kui ikka asi maksab üle 200.-, siis me niisama lihtsalt mööda minnes poest seda küll ei osta. Viimane suurem kulutus oli Ketlinile arvuti. 600.-
EE-s on see kulu aastas 6000.- . Mulle meeldib arvata, et me mahume sinna sisse. Aga nüüd, kus meil on plaanis uues kodus ka lastemängiväljakusse panustada, siis teeme seda kohe mitme aasta eest ;)
Nii ja kes nüüd selle kokku arvutaks, palju meil kulub :). Ma kokkuvõttes pole ikkagi siiamaani märganud, et mul lastega need kulud kuidagi suuremad oleks kui vanasti. Näiteks me pole juba aastaid käinud kuskil reisil ja kui see reisiraha aastas laste peale ära kulutada, siis ongi ju nii, et ei pane tähele.
Igal juhul on mul vedanud, et mul on kolm last ja tulu ületab raudselt kulu :)
Pildid on kogunenud ootele, aga pole leidnud õiget postitust. Viimasel pildil on näiteks Liisul seljas Ketlini vana dressikas ja püksid. Mõlemad ostetud poest soodukaga, aga uuena. Ketlini seljas on second handist otsetud kampsun ja teksased.